Diari Oficial de la Generalitat Valenciana


Sumari del DOGV 3403, del 30-12-1998 (1998/11829)

ORDRE de 10 de desembre de 1998, de la Conselleria de Presidència de la Generalitat Valenciana, sobre delegació de competències en el director del Gabinet del President.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3403

Data del DOGV
:   30-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11772


Data del document
:   10-12-1998

Organisme emissor
:   Conselleria de Presidència

Tipus de document
:   Ordre

ORDRE de 10 de desembre de 1998, de la Conselleria de Presidència de la Generalitat Valenciana, sobre delegació de competències en el director del Gabinet del President. [1998/X11135]
  
Per Decret 44/1996, de 25 de març, del Govern Valencià, es va aprovar el Reglament Orgànic i Funcional de la Presidència de la Generalitat Valenciana i el de la Conselleria de Presidència.
  
Posteriorment, la Presidència de la Generalitat Valenciana ha modificat la seua estructura a través dels decrets 27/1997, de 26 de febrer; 240/1997, de 23 de setembre, i 113/1998, d'1 de setembre.
  
Així mateix, la Conselleria de Presidència ha modificat la seua estructura a través dels decrets 30/1997, de 26 de febrer; 241/1997, de 23 de setembre; 106/1998, de 21 de juliol, i 114/1998, d'1 de setembre.
  
D'altra banda, es va considerar oportú per raons d'eficàcia en la gestió, efectuar una delegació de competències a favor del director del Gabinet del President, amb data 3 de febrer de 1997.
  
L'actual configuració de la Presidència de la Generalitat Valenciana aconsella ampliar la delegació a altres matèries per a aconseguir una major agilitat i eficàcia en la gestió.
  
Per tot això, i en ús de les facultats conferides pels articles 35 i 68 de la Llei 5/1983, de 30 de desembre, de Govern Valencià, en relació amb allò que ha disposat l'article 1.b) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència; i també l'article 20 de la Llei 15/1997, de 29 de desembre, de Pressupostos de la Generalitat Valenciana per a 1998.
  
ORDENE
  
Article 1
  
Delegar el director del Gabinet del President per a les següents competències:
  
a) L'autorització i disposició de despeses i propostes de pagament a càrrec dels crèdits dels capítols II, III, IV, VI, VII i VIII dels programes 111.40 i 126.30 de la secció 05 Presidència de la Generalitat, sense més limitació de quantia que la mateixa cobertura pressupostària i la normativa d'aplicació en la matèria, qualsevol que siga el sistema de pagament adoptat dels permesos per l'ordenament vigent i el suport administratiu documental que segons aquell li corresponga, i resoldre substancialment l'expedient que es formalitze.
  
b) Per tant, l'exercici de les facultats ordinàries en matèria de contractació administrativa dins dels límits legals i pressupostaris i la resolució d'expedients administratius propis de les competències de la Presidència de la Generalitat Valenciana.
  
Article 2
  
La delegació que es disposa en la present ordre no serà obstacle perquè el conseller de Presidència puga assabentar-se i resoldre els assumptes que considere oportuns que, i pot, així mateix, revocar aquesta delegació en qualsevol moment.
  
Tot això de conformitat i en els termes previstos per l'art. 68, apartat 5, de la Llei 5/1983, de 30 de desembre, de Govern Valencià, i els articles 13.6 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 3
  
Les resolucions que es dicten en virtut de la delegació conferida per aquesta ordre esgotaran la via administrativa, de conformitat amb allò que s'ha establit en l'article 109 de la Llei 30/1992, referida en l'article segon.
  
Article 4
  
Sempre que es faça ús de la delegació de les competències a què es refereix la present Ordre, haurà de fer-se constar dit extrem en la resolució adoptada, segons estableixen l'article 68.6 de la Llei 5/1983, de 30 de desembre, de Govern Valencià, i l'article 13.4 de la Llei 30/1992, reiteradament citada.
  
DISPOSICIÓ DEROGATÒRIA
  
Queda derogada l'Ordre de 3 de febrer de 1997 de la Presidència sobre delegació de competències en el director del Gabinet del President i, per tant, també l'Ordre de 31 de juliol de 1987, de la Conselleria d'Administració Pública, sobre delegacions de competències en el secretari general d'aquesta, en allò que resulte afectada per les disposicions de la present.
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 de desembre de 1998
  
El conseller de Presidència,